नई दिल्ली: भगोड़े शराब कारोबारी विजय माल्या के वित्त मंत्री अरुण जेटली से मुलाकात का खुलासा करने के बाद भारतीय राजनीति में घमासान मचा हुआ है. कांग्रेस ने मोदी सरकार और वित्त मंत्री अरुण जेटली के खिलाफ इस मुद्दे पर मोर्चा खोल दिया है. कांग्रेस अध्यक्ष राहुल गांधी ने इस मुद्दे की जांच की मांग की वहीं, प्रवक्ता रणदीप सिंह सुरजेवाला ने मोदी सरकार पर तंज कसते हुए कहा कि ऐसा लगता है कि इस देश में एक पिक्चर चल रही है, 'जब वी मेट' पार्ट-2. उधर, तमिलनाडु के पेरम्बलूर में ब्यूटी सैलून में घुसकर एक पूर्व पार्षद की गुंडई का वीडियो सामने आया है. DMK के पूर्व पार्षद सेल्वकुमार की ने ब्यूटी सैलून में सभी के सामने महिला पर लात-घूसे बरसाए. हरकत कैमरे में कैद हुई है. वहीं, 'नमो ऐप' के माध्यम से प्रधानमंत्री नरेंद्र मोदी ने गुरुवार को बूथ कार्यकर्ताओं के साथ बातचीत की. इस दौरान पीएम मोदी ने कहा कि अजेय भारत, अटल भाजपा, यह हम सब की प्रेरणा का बिंदु है. उधर, उत्तर प्रदेश के बुलंदशहर में सरे बाजार डिप्टी गंज पुलिस चौकी के पास तीन तलाक पीड़िता पर एसिड अटैक का मामला सामने आया है. महिला ने अपने देवर पर अटैक का आरोप लगाया है. पुलिस जांच में जुट गई है. उधर, तैमूर अली खान (Taimur Ali Khan) ऐसे स्टार किड हैं जो अपने जन्म के साथ ही लोकप्रियता में काफी आगे निकल गए हैं. तैमूर अली खान के नाम से लेकर उनके स्कूल जाने तक, उनकी हर बात जमकर वायरल हुई है. तैमूर अली खान हाल ही में डैड सैफ अली खान (Saif Ali Khan) के साथ खेल के मैदान में पहुंचे तो सोशल मीडिया पर उनकी तस्वीरें और वीडियो तो वायरल होने ही थे.